Անզեն աչքով էլ տեսանելի է Իրան-Ադրբեջան հարաբերությունների ջերմացումը: Վերջերս Բաքու էր այցելել Իրանի նախագահ Ռուհանին, սպասվում է ԻԻՀ արտգործնախարարի այցը: Անցյալ տարեվերջին Թեհրան էր մեկնել Ադրբեջանի պաշտպանության նախարարը, որից հետո թերեւս առաջին անգամ խոսվեց երկու երկրների միջեւ ռազմական համագործակցության մասին: Հայտնի չէ, թե խոսքը կոնկրետ ինչի մասին է, բայց տեղեկություն կա, որ Իրանը մտադիր է Ադրբեջանում կառուցել զինվորական հոսպիտալ: